CELEX ID: 32024D1514

--- ENGLISH ---

Document:
$en_document

Summary:
$en_summary

--- DANISH ---

Document:
Den Europæiske Unions 
Tidende
DA
L-udgaven
2024/1514
31.5.2024
KOMMISSIONENS AFGØRELSE (EU) 2024/1514
af 7. august 2015
om oprettelse af videnskabelige komitéer inden for folkesundhed, forbrugersikkerhed og miljø
EUROPA-KOMMISSIONEN HAR —
under henvisning til traktaten om Den Europæiske Unions funktionsmåde, og
ud fra følgende betragtninger:
(1)
Ved Kommissionens afgørelse 2008/721/EF 
(
1
)
 blev der oprettet en rådgivningsstruktur for videnskabelig risikovurdering inden for forbrugersikkerhed, folkesundhed og miljø bestående af Den Videnskabelige Komité for Forbrugersikkerhed (VKF), Den Videnskabelige Komité for Sundheds- og Miljørisici (VKSM), Den Videnskabelige Komité for Nye og Nyligt Identificerede Sundhedsrisici (VKNNIS) og kredsen af rådgivere.
(2)
Erfaringerne viser, at der er behov for at ændre og forbedre de videnskabelige komitéers nuværende struktur og arbejdsgange. For at opnå effektivitet og sammenhæng og undgå dobbeltarbejde bør VKSM og VKNNIS slås sammen.
(3)
De videnskabelige komitéer bør have mulighed for at indbyde eksterne eksperter med relevant videnskabelig viden og ekspertise til at deltage i deres arbejde. Som følge af denne mulighed vil den eksisterende kreds af videnskabelige rådgivere om risikovurdering ikke længere være nødvendig.
(4)
Erfaringerne viser endvidere, at der bør kunne skaffes afløsere fra en reserveliste, der er udarbejdet til dette formål, for at sikre kontinuitet i medlemskabet af komitéerne.
(5)
En anden foreløbig evaluering af de videnskabelige komitéers funktionsmåde er ved at blive gennemført i 2015, og resultaterne heraf forventes at foreligge i begyndelsen af 2016. Som opfølgning kan der foretages en eventuel yderligere omstrukturering af de videnskabelige komitéer.
(6)
Komitéernes arbejde bidrager effektivt til at forbedre folkesundheden og beskytte borgerne og miljøet. Dette sker ved at evaluere de seneste tilgængelige videnskabelige data for dermed at kunne give Kommissionen en solid og rettidig evidensbaseret risikovurdering og videnskabelig rådgivning med henblik på udvikling og overvågning af EU-politikker og -lovgivning vedrørende folkesundhed, forbrugersikkerhed og miljørisici. De aktiviteter, som udføres af komitéerne, er afgørende for, at Kommissionen kan nå de relevante EU-politikmål. Der bør derfor ydes passende finansiel støtte til de videnskabelige komitéer i form af en særlig godtgørelse til deres medlemmer og eksterne eksperter ud over godtgørelse af udgifter. Finansieringen af de videnskabelige komitéers aktiviteter bør tilvejebringes via den relevante budgetpost, der er øremærket til at støtte initiativer inden for folkesundhed, forbrugersikkerhed og miljø, alt efter hvad der er relevant.
(7)
De videnskabelige komitéers arbejde bør baseres på principperne om et højt ekspertiseniveau, uafhængighed og gennemsigtighed. Det skal tilrettelægges i overensstemmelse med bedste praksis og principperne for risikovurdering, som er uafhængig af risikostyring og beslutningstagning.
(8)
Komitéernes medlemmer bør være højt kvalificerede, specialiserede og uafhængige eksperter, der arbejder i almenhedens interesse. De bør udvælges på grundlag af objektive kriterier og gennem en offentlig indkaldelse af interessetilkendegivelser, og de bør udnævnes i deres personlige egenskab. Medlemmernes ekspertise bør i tilstrækkelig grad dække komitéernes kompetenceområder og afspejle de forskelligartede videnskabelige problemstillinger og fremgangsmåder. Der bør så vidt muligt opnås en ligelig fordeling med hensyn til geografisk oprindelse og køn.
(9)
De videnskabelige komitéer bør være organiseret således, at de gives den nødvendige fleksibilitet til at kunne rådgive Kommissionen om spørgsmål, der falder ind under de fastlagte kompetenceområder, samt om nye og nyligt identificerede sundhedsrisici og spørgsmål, der ikke henhører under andre EU-organers kompetence, og til hurtigt at kunne yde rådgivning, når det er nødvendigt.
(10)
Der er oprettet forskellige EU-organer, der bl.a. er ansvarlige for risikovurdering på forskellige områder. Det er nødvendigt at sikre sammenhæng i den risikovurdering, der foretages af disse EU-organer, og fremme koordineringen mellem de videnskabelige komitéer og sådanne andre organer. De videnskabelige komitéer har behov for at få forbedret deres effektivitet ved også at udveksle oplysninger og ekspertise på relevant vis og via samarbejde med andre videnskabelige organer og instanser på nationalt og internationalt plan.
(11)
Samtidig med at fuld uafhængighed bevares, er det vigtigt at sikre åbenhed og gennemsigtighed i de videnskabelige komitéers arbejde ved at etablere relevante procedurer for dialog med aktører. Den åbenhed og gennemsigtighed, der sigtes mod ved gennemførelsen af denne afgørelse, bør sikres, samtidig med at man fuldt ud overholder kravene i EU-lovgivningen om offentlig aktindsigt, herunder beskyttelse af personoplysninger og forretningshemmeligheden.
(12)
Personlige oplysninger bør indsamles, behandles og offentliggøres i overensstemmelse med Europa-Parlamentets og Rådets forordning (EF) nr. 45/2001 
(
2
)
.
(13)
For klarhedens og rationalitetens skyld bør afgørelse 2008/721/EF derfor ophæves og erstattes af en ny afgørelse —
BESTEMT FØLGENDE:
KAPITEL I
ALMINDELIGE BESTEMMELSER
Artikel 1
Videnskabelige komitéer
Der oprettes følgende videnskabelige komitéer:
a)
Den Videnskabelige Komité for Forbrugersikkerhed (i det følgende benævnt »VKF«) og
b)
Den Videnskabelige Komité for Sundheds- og Miljørisici og Nye Risici (i det følgende benævnt »VKSMNR«).
Artikel 2
Kommissorium
1.   De videnskabelige komitéers kommissorium er at yde Kommissionen videnskabelig rådgivning og risikovurdering inden for folkesundhed, forbrugersikkerhed og miljørisici, herunder, når det er relevant, fastlæggelse af forskningsbehov for at afhjælpe alvorlige informationsmangler, vurdering af foreslåede fremtidige forskningsaktiviteter og forskningsresultater.
2.   De videnskabelige komitéers kompetenceområder er anført i bilag I.
3.   Stk. 1 og 2 berører ikke den kompetence, der i EU-retsakter er tillagt andre EU-organer med ansvar for risikovurdering, navnlig Den Europæiske Fødevaresikkerhedsautoritet, Det Europæiske Lægemiddelagentur, Det Europæiske Kemikalieagentur og Det Europæiske Center for Forebyggelse af og Kontrol med Sygdomme.
Artikel 3
Videnskabelig rådgivning
1.   De videnskabelige komitéer afgiver videnskabelige udtalelser til Kommissionen om risikovurdering i de tilfælde, der er fastsat i EU-retten.
2.   De videnskabelige komitéer yder desuden efter anmodning Kommissionens tjenestegrene videnskabelig rådgivning om spørgsmål af særlig relevans for folkesundheden, forbrugersikkerheden og miljørisici.
3.   Kommissionens tjenestegrene kan opfordre videnskabelige komitéer til at pege på forskningsbehov for at afhjælpe alvorlige informationsmangler vurdere foreslåede fremtidige forskningsaktiviteter og vurdere forskningsresultater i forbindelse med de emneområder, der falder ind under deres kompetenceområder.
4.   Kommissionens tjenestegrene kan endvidere anmode komitéerne om hurtig risikorådgivning vedrørende den videnskabelige viden om særlige risici i tilfælde af presserende risici.
5.   Kommissionens tjenestegrene kan opfordre de videnskabelige komitéer til at indgå i temanetværk eller -begivenheder med andre EU-organer eller videnskabelige instanser med henblik på at følge med i og bidrage til udviklingen i den videnskabelige viden inden for de kompetenceområder, der er fastsat i bilag I.
6.   De videnskabelige komitéer gør Kommissionen og dens tjenestegrene opmærksom på specifikke og nye problemer, der hører under deres kompetenceområder, og som efter deres vurdering udgør en reel eller en potentiel risiko for forbrugernes sikkerhed, folkesundheden eller miljøet, ved at vedtage memoranda eller positionspapirer og stile dem til Kommissionens tjenestegrene. Kommissionens tjenestegrene kan beslutte at offentliggøre sådanne memoranda og papirer, og de træffer beslutning om, hvilke foranstaltninger der skal træffes, herunder om nødvendigt anmodning om en videnskabelig udtalelse om spørgsmålet.
7.   Komitéerne vedtager efter høring af det i artikel 14 omhandlede sekretariat deres metode til gennemførelse og levering af risikovurdering og tager den jævnligt op til overvejelse, så alle relevante videnskabelige faktorer inddrages. De sikrer, at metoden afspejler gældende risikovurderingspraksis.
KAPITEL 2
Sammensætning af de videnskabelige komitéer
Artikel 4
Udnævnelse af medlemmerne af de videnskabelige komitéer
1.   VKF og VKSMNR er hver sammensat af højst 19 medlemmer. Generaldirektøren for Generaldirektoratet for Sundhed og Fødevaresikkerhed fastsætter antallet af medlemmer i hver komité i overensstemmelse med, hvad der er behov for.
2.   Medlemmerne af de videnskabelige komitéer udnævnes af generaldirektøren for Generaldirektoratet for Sundhed og Fødevaresikkerhed på grundlag af dokumenteret videnskabelig ekspertise og erfaring, som kandidaterne har inden for det fastlagte udsnit af videnskabelige discipliner, idet der tages hensyn til behovet for at sikre:
a)
en ligelig repræsentation af ekspertise inden for et eller flere af den relevante komités kompetenceområder, således at de tilsammen dækker det bredest mulige udsnit af videnskabelige discipliner, der er relevante for, at komitéen kan opfylde sit kommissorium, og afspejler de forskelligartede videnskabelige problemstillinger og fremgangsmåder
b)
uafhængighed og fravær af interessekonflikt
c)
en ligelig repræsentation med hensyn til geografisk oprindelse
d)
en ligelig repræsentation med hensyn til køn.
3.   Medlemmerne af de videnskabelige komitéer udnævnes på grundlag af en liste over egnede kandidater, som opstilles, efter at der på Kommissionens websted har været offentliggjort en indkaldelse af interessetilkendegivelser; der vil også være et link til dette websted fra Kommissionens register over ekspertgrupper og lignende enheder (i det følgende benævnt »registret over ekspertgrupper«).
4.   Egnede kandidater, der er blevet opført på den i stk. 3 omhandlede liste, men som ikke er blevet udnævnt, opføres på en reserveliste. Reservelisten kan anvendes til at finde egnede kandidater til at erstatte medlemmer, hvis medlemskab af komitéen er blevet ophævet i henhold til artikel 5, stk. 2, eller på grund af dødsfald.
5.   Listen over medlemmer af de videnskabelige komitéer offentliggøres i registret over ekspertgrupper og gøres også tilgængelig på Kommissionens relevante websted.
Artikel 5
Mandatperiode
1.   Medlemmerne af de videnskabelige komitéer udnævnes for en periode på fem år. De beholder deres hverv, indtil de afløses eller får deres mandat fornyet.
2.   Hvis et medlem ikke længere opfylder betingelserne i denne afgørelses artikel 16-18 eller artikel 339 i traktaten om Den Europæiske Unions funktionsmåde, ønsker at træde tilbage eller ikke længere er i stand til at bidrage effektivt til komitéens drøftelser, kan Kommissionens tjenestegrene bringe medlemskabet til ophør.
3.   Når et medlems medlemskab er blevet ophævet i henhold til stk. 2 eller på grund af dødsfald, udnævner generaldirektøren for Generaldirektoratet for Sundhed og Fødevaresikkerhed en afløser for resten af den femårige periode.
KAPITEL 3
De videnskabelige komitéers funktionsmåde
Artikel 6
Valg af formand og næstformænd
1.   Hver enkelt videnskabelig komité vælger ved begyndelsen af hver mandatperiode en formand og to næstformænd blandt sine medlemmer. Valget sker ved almindeligt flertal blandt komitéens medlemmer.
2.   Formanden og næstformændene vælges for en femårig periode, der kan fornyes. Enhver udskiftning af formanden eller næstformanden i løbet af femårsperioden er for den resterende del af mandatperioden.
3.   Proceduren for valg af formand og næstformænd for de videnskabelige komitéer fastsættes i forretningsordenen, jf. artikel 12.
Artikel 7
Afstemningsregler
1.   Hver videnskabelig komité træffer afgørelse med et flertal blandt dens medlemmer.
2.   De komitémedlemmer, der er udtrådt, eller hvis medlemskab er blevet ophævet i henhold til artikel 5, stk. 2, eller på grund af dødsfald, medregnes ikke ved flertalsberegningen som omhandlet i stk. 1.
Artikel 8
Udarbejdelse af videnskabelige udtalelser
1.   Kommissionens tjenestegrene kan anmode om, at en videnskabelig udtalelse fra en videnskabelig komité afgives inden for en bestemt frist.
2.   Kommissionens tjenestegrene kan kræve, at der vedtages en fælles udtalelse om spørgsmål, som skal behandles af begge komitéer.
3.   Kommissionens tjenestegrene kan arrangere konsultationer, høringer eller samarbejde med andre videnskabelige organer, den finder påkrævet med henblik på udarbejdelsen af komitéernes udtalelse.
Artikel 9
Eksterne eksperter
1.   Kommissionens tjenestegrene kan indbyde eksterne eksperter samt eksperter fra andre EU-organer med specifik og relevant videnskabelig viden og ekspertise til at deltage i arbejdet i de videnskabelige komitéer, herunder de i artikel 10 omhandlede arbejdsgrupper.
2.   Udvælgelsen af eksterne eksperter skal ske i overensstemmelse med den i artikel 12 omhandlede forretningsorden.
Artikel 10
Arbejdsgrupper
1.   De videnskabelige komitéer kan efter aftale med Kommissionens tjenestegrene nedsætte særlige arbejdsgrupper, hvis opgave det er at forberede og udarbejde komitéernes videnskabelige udtalelser. Disse arbejdsgrupper nedsættes først og fremmest, hvis en komité har brug for ekspertise udefra vedrørende et givet emne.
2.   Arbejdsgrupperne sammensættes af medlemmer af den relevante komité og kan også omfatte eksterne eksperter. Formandskabet for arbejdsgrupperne varetages af et medlem af den videnskabelige komité. Arbejdsgruppens formand er ansvarlig for at indkalde arbejdsgruppen og rapportere til komitéen og kan udpege en referent blandt arbejdsgruppens deltagere. I forbindelse med særligt komplekse, tværfaglige spørgsmål kan der udpeges mere end én referent.
3.   Hvis et spørgsmål vedrører mere end én videnskabelig komité, nedsættes en fælles arbejdsgruppe med deltagelse af medlemmer af begge komitéer samt efter behov eksterne eksperter.
Artikel 11
Praktikanters deltagelse
Efter aftale med Kommissionens tjenestegrene og i overensstemmelse med forretningsordenen, jf. artikel 12, kan de videnskabelige komitéer tillade, at praktikanter deltager i deres møder med henblik på at bidrage til kapacitetsopbygning vedrørende risikovurdering.
Artikel 12
Forretningsorden
1.   Efter forslag fra og efter aftale med Kommissionens tjenestegrene vedtager de videnskabelige komitéer en fælles forretningsorden.
2.   Forretningsordenen skal sikre, at de videnskabelige komitéer udfører deres opgaver i overensstemmelse med principperne vedrørende kompetence, uafhængighed og gennemsigtighed som fastsat i kapitel 4 og med Kommissionens regler om ekspertgrupper, dog således at legitime ønsker om bevarelse af forretningshemmeligheder tilgodeses, og under hensyntagen til de risikovurderingsprincipper, som Kommissionens tjenestegrene kan fastsætte i lyset af erfaringerne og dens politik på området.
3.   Forretningsordenen skal navnlig sikre:
a)
anvendelse af principperne i kapitel 4
b)
en procedure for dialog med aktører som omhandlet i artikel 14, stk. 3
c)
procedurer for vedtagelse af en videnskabelig udtalelse og hurtig videnskabelig rådgivning, jf. artikel 3, stk. 4
d)
forbindelserne med tredjeparter, herunder videnskabelige organer
e)
andre detaljerede regler for de videnskabelige komitéers funktionsmåde, herunder koordinering mellem komitéerne.
Artikel 13
Divergerende udtalelser, koordinering og samarbejde med andre EU-organer eller nationale eller internationale organer
1.   Med hensyn til forbindelserne med andre relevante EU-organer, nationale eller internationale organer, der varetager lignende opgaver, bistår de videnskabelige komitéer Kommissionens tjenestegrene med:
a)
på et tidligt tidspunkt at identificere behov og muligheder for koordinering af arbejde og samarbejde, herunder deling af data og oplysninger, og potentielle eller faktiske forskelle i videnskabelige udtalelser
b)
at undgå, finde en løsning på eller nærmere redegøre for divergens mellem udtalelser og med at etablere og opretholde samarbejdsforbindelser.
2.   Kommissionens tjenestegrene kan anmode om og arrangere, at der udføres arbejde i fællesskab, herunder fælles udtalelser, mellem de videnskabelige komitéer og EU-organer eller nationale eller internationale organer, der varetager lignende opgaver.
3.   Såfremt det konstateres, at der eksisterer en alvorlig divergens med hensyn til et videnskabeligt spørgsmål, og det pågældende organ er et EU-organ, samarbejder den berørte videnskabelige komité på Kommissionens tjenestegrenes anmodning med det pågældende organ med henblik på enten at nå til enighed eller at forelægge Kommissionens tjenestegrene et fælles dokument, hvori der redegøres nærmere for det omtvistede videnskabelige spørgsmål og for de relevante usikkerhedsmomenter i de foreliggende data. Dette dokument offentliggøres.
Artikel 14
De videnskabelige komitéers sekretariat
1.   Generaldirektoratet for Sundhed og Fødevaresikkerhed varetager sekretariatsopgaver for de videnskabelige komitéer og deres arbejdsgrupper og for alle andre aktiviteter i forbindelse med anvendelsen af denne afgørelse.
2.   Sekretariatet yder den videnskabelige og administrative bistand, der er nødvendig for at sikre en effektiv arbejdsgang i de videnskabelige komitéer, for at overvåge overholdelsen af forretningsordenen, navnlig for så vidt angår kravene vedrørende kompetence, uafhængighed og gennemsigtighed, og for at sikre kommunikation om komitéernes aktiviteter og en relevant dialog med aktørerne, herunder navnlig tilrettelæggelse af høringer om komitéernes aktiviteter, og offentliggørelse af udtalelser og andre offentligt tilgængelige dokumenter. Sekretariatet yder endvidere bistand til komitéerne og tilrettelægger og gennemfører kvalitetskontrol af udtalelserne, jf. forretningsordenen, med hensyn til fuldstændighed, konsekvens, klarhed samt overensstemmelse med anmodningerne og med redaktionelle standarder.
3.   Sekretariatet sikrer den videnskabelige og tekniske koordinering af de videnskabelige komitéers aktiviteter og sørger om nødvendigt for rettidigt at koordinere disse aktiviteter med andre EU-organers og nationale og internationale organers aktiviteter med henblik på at sikre sammenhæng i den risikovurdering, der foretages om emner af fælles interesse, samt anvendelse af den procedure for dialog med aktører, der er fastsat i forretningsordenen, og kommunikation om komitéernes aktiviteter.
Artikel 15
Særlig godtgørelse
1.   Medlemmerne af de videnskabelige komitéer og eksterne eksperter er berettigede til en særlig godtgørelse for det forberedende arbejde, de udfører i forbindelse med, og deres deltagelse, hvad enten de er fysisk til stede eller deltager over afstand ved hjælp af elektronisk udstyr, i komitéernes og arbejdsgruppernes møder og andre aktiviteter i forbindelse med anvendelsen af denne afgørelse, der arrangeres af Kommissionens tjenestegrene, og for deres arbejde som referenter for specifikke spørgsmål, jf. bilag II.
2.   De rejseudgifter og i givet fald opholdsudgifter, som medlemmer og eksterne eksperter har i forbindelse med de videnskabelige komitéers aktiviteter, godtgøres i overensstemmelse med de i Kommissionen gældende bestemmelser. Disse udgifter godtgøres inden rammerne af det årsbudget, der tildeles de videnskabelige komitéer af de kompetente tjenestegrene i Kommissionen.
Kapitel 4
Principper
Artikel 16
Uafhængighed
1.   Medlemmerne af de videnskabelige komitéer og eksterne eksperter udnævnes i deres personlige egenskab. De kan ikke delegere deres ansvarsområder til andre personer.
2.   Medlemmerne af de videnskabelige komitéer og eksterne eksperter handler uafhængigt og i almenhedens interesse. Med henblik herpå afgiver de en interesseerklæring med angivelse af enhver interesse, der ville kunne begrænse eller med rimelighed kunne anses for at begrænse deres uafhængighed, herunder eventuelle relevante omstændigheder vedrørende deres nærmeste familiemedlemmer.
3.   Interesseerklæringer afgives skriftligt, inden udnævnelsen som medlem af den videnskabelige komité eller som ekstern ekspert, og hvert år. Disse erklæringer ajourføres, når ændrede omstændigheder kræver det.
4.   Medlemmerne af de videnskabelige komitéer og de eksterne eksperter afgiver på hvert møde en erklæring om eventuelle særlige interesser, der ville kunne begrænse eller med rimelighed kunne anses for at begrænse deres uafhængighed i forhold til punkterne på dagsordenen. Den samme forpligtelse finder tilsvarende anvendelse, når der indledes en skriftlig procedure i en af de videnskabelige komitéer.
Artikel 17
Tavshedspligt
1.   Medlemmerne af de videnskabelige komitéer og eksterne eksperter må ikke videregive oplysninger, som arbejdet i de videnskabelige komitéer eller arbejdsgrupper eller andre aktiviteter i forbindelse med anvendelsen af denne afgørelse giver dem kendskab til. Med henblik herpå underskriver de en fortrolighedserklæring.
2.   Medlemmerne af de videnskabelige komitéer og eksterne eksperter overholder Kommissionens sikkerhedsforskrifter til beskyttelse af EU's klassificerede informationer (EUCI) og følsomme ikkeklassificerede informationer, som er fastsat i Kommissionens afgørelse (EU, Euratom) 2015/443 
(
3
)
 og 2015/444 
(
4
)
. Hvis disse forpligtelser ikke opfyldes, kan Kommissionens tjenestegrene træffe alle relevante foranstaltninger.
Artikel 18
Forpligtelser
Medlemmerne af de videnskabelige komitéer og eksterne eksperter forpligter sig til at handle uafhængigt og i almenhedens interesse og til at bidrage aktivt til de videnskabelige komitéers arbejde. Med henblik herpå underskriver de en forpligtelseserklæring.
Artikel 19
Gennemsigtighed
1.   Der skal være en høj grad af gennemsigtighed omkring udførelsen af de videnskabelige komitéers aktiviteter. Kommissionens tjenestegrene offentliggør alle relevante dokumenter, såsom dagsordener, referater og deltagernes bidrag, på et særligt websted; der vil også være et link til dette websted fra registret over ekspertgrupper. Kommissionens tjenestegrene skal bl.a. på deres websted hurtigst muligt offentliggøre:
a)
anmodninger om udtalelser fra de videnskabelige komitéer
b)
dagsordener for og referater af møderne i de videnskabelige komitéer og referater af møderne i arbejdsgrupperne
c)
videnskabelige udtalelser, som de videnskabelige komitéer har vedtaget, herunder mindretalsudtalelser og navnene på deltagerne i de arbejdsgrupper, der har bidraget til den pågældende udtalelse; mindretalsudtalelser anføres med angivelse af de medlemmer, der står for disse udtalelser
d)
de videnskabelige komitéers forretningsorden
e)
navnene på medlemmerne af de videnskabelige komitéer samt et kort cv for de enkelte medlemmer
f)
interesseerklæringer, fortrolighedserklæringer og erklæringer fra medlemmerne af de videnskabelige komitéer og eksterne eksperter.
2.   Arbejdsgruppemedlemmernes navne og interesseerklæringer gøres offentligt tilgængelige på Kommissionens websted efter offentliggørelsen af den udtalelse, de har bidraget til.
Der skal være mulighed for at undlade offentliggørelse i tilfælde, hvor et dokuments udbredelse vil være til skade for beskyttelsen af en offentlig eller privat interesse, jf. artikel 4 i forordning (EF) nr. 1049/2001.
3.   Stk. 1 og 2 anvendes i overensstemmelse med kravene i forordning (EF) nr. 45/2001 og Europa-Parlamentets og Rådets forordning (EF) nr. 1049/2001 
(
5
)
, navnlig med hensyn til behandling af personoplysninger og forretningshemmeligheder.
Kapitel 5
Afsluttende bestemmelser
Artikel 20
Udskiftning af de videnskabelige komitéer
Uden at det berører artikel 21, erstatter de videnskabelige komitéer, der oprettes ved denne afgørelses artikel 1, de nuværende videnskabelige komitéer, der blev oprettet ved afgørelse 2008/721/EF, således som det fremgår af nedenstående:
a)
Den Videnskabelige Komité for Forbrugersikkerhed erstatter komitéen af samme navn
b)
Den Videnskabelige Komité for Sundheds- og Miljørisici og Nye Risici erstatter Den Videnskabelige Komité for Sundheds- og Miljørisici og Den Videnskabelige Komité for Nye og Nyligt Identificerede Sundhedsrisici.
Artikel 21
Overgangsbestemmelser
Alle de videnskabelige komitéer, der er oprettet ved afgørelse 2008/721/EF, fortsætter med at operere i overensstemmelse med de relevante bestemmelser i nævnte afgørelse, og deres medlemmer fortsætter med at varetage deres hverv, indtil medlemmerne af de videnskabelige komitéer, der oprettes ved nærværende afgørelse, er udnævnt.
Artikel 22
Ophævelse
1.   Afgørelse 2008/721/EF ophæves.
2.   Henvisninger til den ophævede afgørelse skal forstås som henvisninger til nærværende afgørelse. Henvisninger til de komitéer, der er oprettet ved den ophævede afgørelse, skal forstås som henvisninger til de komitéer, der oprettes ved nærværende afgørelse.
Udfærdiget i Bruxelles, den 7. august 2015.
På Kommissionens vegne
Vytenis ANDRIUKAITIS
Medlem af Kommissionen
(
1
)
  Kommissionens afgørelse 2008/721/EF af 5. september 2008 om oprettelse af en rådgivningsstruktur bestående af videnskabelige komitéer og eksperter inden for forbrugersikkerhed, folkesundhed og miljø og om ophævelse af afgørelse 2004/210/EF (
EUT L 241 af 10.9.2008, s. 21
).
(
2
)
  Europa-Parlamentets og Rådets forordning (EF) nr. 45/2001 af 18. december 2000 om beskyttelse af fysiske personer i forbindelse med behandling af personoplysninger i fællesskabsinstitutionerne og -organerne og om fri udveksling af sådanne oplysninger (
EFT L 8 af 12.1.2001, s. 1
).
(
3
)
  Kommissionens afgørelse (EU, Euratom) 2015/443 af 13. marts 2015 om sikkerhedsbeskyttelse i Kommissionen (
EUT L 72 af 17.3.2015, s. 41
).
(
4
)
  Kommissionens afgørelse (EU, Euratom) 2015/444 af 13. marts 2015 om reglerne for sikkerhedsbeskyttelse af EU's klassificerede informationer (
EUT L 72 af 17.3.2015, s. 53
).
(
5
)
  Europa-Parlamentets og Rådets forordning (EF) nr. 1049/2001 af 30. maj 2001 om aktindsigt i Europa-Parlamentets, Rådets og Kommissionens dokumenter (
EFT L 145 af 31.5.2001, s. 43
).
BILAG 1
Kompetenceområder
1)
Den Videnskabelige Komité for Forbrugersikkerhed (VKF)
VKF afgiver efter anmodning fra Kommissionens tjenestegrene udtalelser om spørgsmål vedrørende sundheds- og sikkerhedsrisici, især kemiske, biologiske, mekaniske og andre fysiske risici, ved:
a)
nonfood-forbrugsvarer som f.eks.
—
kosmetiske midler og deres bestanddele, herunder nanomaterialer, hårfarvningsmidler og duftstoffer
—
midler til personlig pleje og husholdningsprodukter såsom rengøringsmidler, legetøj, tekstiler, beklædningsgenstande osv.
b)
tjenesteydelser som f.eks. tatovering og kunstig solbruning.
2)
Den Videnskabelige Komité for Sundheds- og Miljørisici og Nye Risici (VKSMNR)
VKSMNR afgiver efter anmodning fra Kommissionens tjenestegrene udtalelser om spørgsmål vedrørende sundheds- og miljørisici og nye risici.
Komitéen afgiver navnlig udtalelser om spørgsmål vedrørende nye og nyligt identificerede sundheds- og miljørisici samt om brede, komplekse eller tværfaglige emner, der kræver en fuldstændig vurdering af risikoen for forbrugernes sikkerhed eller folkesundheden, og dermed relaterede spørgsmål, der ikke sorterer under andre EU-organer med ansvar for risikovurdering.
Som eksempler på aktivitetsområder kan nævnes potentielle risici ved antimikrobiel resistens, nye teknologier såsom nanoteknologi, medicinsk udstyr, herunder udstyr, hvori der anvendes stoffer af animalsk og/eller menneskelig oprindelse, fremstilling af vævsbaserede produkter, blodprodukter, nedsat fertilitet, fysiske farer såsom støj og elektromagnetiske felter, interaktion mellem risikofaktorer, synergivirkninger, kumulative virkninger og metoder til vurdering af nye risici. Den kan også blive anmodet om at behandle risici i forbindelse med folkesundhedsdeterminanter og ikke-overførbare sygdomme.
VKSMNR afgiver også udtalelser om sundheds- og miljørisici i forbindelse med forurenende stoffer i miljømedier og andre biologiske og fysiske faktorer eller ændringer af fysiske forhold, som kan have skadelige virkninger for sundhed og miljø, f.eks. i forbindelse med luftkvalitet, vand, affald og jord, og for miljømæssig livscyklusvurdering.
Uden at det tilsidesætter de kompetenceområder, som Det Europæiske Kemikalieagentur (ECHA) og andre EU-organer med ansvar for risikovurdering har fået, kan komitéen også behandle spørgsmål vedrørende undersøgelse af toksicitet og økotoksicitet for kemiske, biokemiske og biologiske forbindelser, hvis anvendelse kan have skadelige virkninger på menneskers sundhed og miljøet, herunder biocider.
Desuden vil komitéen efter behov behandle spørgsmål vedrørende metodologiske aspekter i forbindelse med vurdering af sundheds- og miljørisici forbundet med kemikalier, herunder kemikalieblandinger, med henblik på at yde ordentlig og konsekvent rådgivning inden for sine kompetenceområder og med henblik på at bidrage til de pågældende emner i tæt samarbejde med andre europæiske agenturer.
BILAG II
Særlig godtgørelse
1)
Komitéernes arbejde bidrager effektivt til at forbedre folkesundheden og beskytte borgerne og miljøet. Dette sker ved at evaluere de seneste tilgængelige videnskabelige data for dermed at kunne give Kommissionen en solid og rettidig evidensbaseret risikovurdering og videnskabelig rådgivning med henblik på udvikling og overvågning af EU-politikker og -lovgivning vedrørende folkesundhed, forbrugersikkerhed og miljørisici. Da rådgivningen er specifik og af en sådan art, at målene med den pågældende EU-politik ikke vil kunne nås uden den, er medlemmerne af de videnskabelige komitéer og eksterne eksperter berettigede til en særlig godtgørelse som fastsat i Kommissionens afgørelse C(2014) 2220.
2)
Medlemmerne af de videnskabelige komitéer og eksterne eksperter er berettigede til en særlig godtgørelse som kompensation for deres deltagelse i komitéernes og arbejdsgruppernes møder og andre aktiviteter, der arrangeres af Kommissionens tjenestegrene i forbindelse med anvendelsen af denne afgørelse, hvad enten de er fysisk til stede eller deltager på afstand, og for det forberedende arbejde, der er forbundet hermed. Den særlige godtgørelse består af op til 450 EUR i form af daglige enhedsomkostninger for hver hele arbejdsdag. Den samlede godtgørelse beregnes og rundes op til det beløb, der svarer til nærmeste halve arbejdsdag.
3)
Medlemmerne af de videnskabelige komitéer og eksterne eksperter er berettigede til en særlig godtgørelse for deres arbejde som referenter som kompensation for det udførte arbejde. Denne særlige godtgørelse beregnes på grundlag af antallet af arbejdsdage, der er nødvendige for at udføre arbejdet. Antallet af arbejdsdage beregnes på grundlag af arbejdsbyrden i forbindelse med emnets kompleksitet, længden af det tidsrum, der er nødvendigt for at udarbejde udtalelsen, omfanget og tilgængeligheden af data og videnskabelig litteratur samt de oplysninger, der skal indsamles og behandles, og omfanget og kompleksiteten af høringer af aktører og offentligheden og af kontakterne til andre organer, og det fastsættes på grundlag af følgende vejledende kriterier:
Arbejdsdage
Vejledende kriterier
1 fuld arbejdsdag
—
ukompliceret rutinespørgsmål
—
udtalelse baseret på gennemgang af et dossier og begrænset datasøgning og begrænset litteraturgennemgang
—
ingen offentlig høring
—
vejledningsmæssigt 6 måneder mellem første og sidste møde
2 fulde arbejdsdage
—
komplekst spørgsmål
—
udtalelse baseret på omfattende data- og litteratursøgning og -gennemgang
—
høring af aktører og/eller offentligheden, hvor behandlingen af respons giver en begrænset arbejdsbyrde
—
vejledningsmæssigt 6-12 måneder mellem første og sidste møde
3 fulde arbejdsdage
—
meget komplekst spørgsmål
—
behov for meget omfattende data- og litteratursøgning og -analyse
—
omfattende og komplekse høringer af aktører, offentligheden og andre videnskabelige organer, hvor store mængder respons skal gennemgås
—
vejledningsmæssigt over 12 måneder mellem første og sidste møde
a)
Kommissionens tjenestegrene angiver i hvert enkelt tilfælde, på grundlag af kriterierne i ovenstående tabel, den samlede godtgørelse til referenten. Kommissionens tjenestegrene kan ændre den samlede godtgørelse under arbejdet med udarbejdelsen af den udtalelse, der er anmodet om, hvis uforudsete ændringer vedrørende de relevante kriterier begrunder det.
b)
Hvis der er behov for mere end én referent ved udarbejdelsen af en udtalelse, beregner Kommissionens tjenestegrene den samlede godtgørelse for hver referent på grundlag af det antal arbejdsdage, der er behov for for at kunne udføre arbejdet, under hensyntagen til ovennævnte relevante kriterier og de specifikke opgaver, som hver enkelt referent har fået tildelt.
ELI: http://data.europa.eu/eli/dec/2024/1514/oj
ISSN 1977-0634 (electronic edition)

Summary:
Videnskabelige komitéer for folkesundhed, forbrugersikkerhed og miljø
RESUMÉ AF:
Afgørelse (EU) 2024/1514 om oprettelse af videnskabelige komitéer inden for folkesundhed, forbrugersikkerhed og miljø
HVAD ER FORMÅLET MED AFGØRELSEN?
Afgørelse (EU) 2024/1514 
omstrukturerer de rådgivende videnskabelige komitéer
 i 
Den Europæiske Union
 (EU) ved at samle dem i to primære organer: 
Den Videnskabelige Komité for Forbrugersikkerhed
 (VKF) og 
Den Videnskabelige Komité for Sundheds- og Miljørisici og Nye Risici
 (VKSMNR).
Den har til formål at 
strømline processer, forbedre effektiviteten og opretholde høje standarder for ekspertise, uafhængighed og 
gennemsigtighed
. 
Afgørelsen
 beskriver også udnævnelsesprocessen for medlemmer, komitéernes funktion, inddragelse af eksterne eksperter og vigtigheden af aktørernes engagement og koordinering med andre EU-organer og internationale organer.
HOVEDPUNKTER
OPRETTELSE AF VIDENSKABELIGE KOMITÉER
Med afgørelsen oprettes to videnskabelige komitéer, der skal yde 
Europa-Kommissionen
 videnskabelig rådgivning og risikovurdering vedrørende folkesundhed, forbrugersikkerhed og miljørisici, og som erstatter komitéer, der oprindeligt blev oprettet ved afgørelse 
2008/721/EF
, som ophæves:
Den Videnskabelige Komité for Forbrugersikkerhed (VKF)
, der erstatter den eksisterende komité af samme navn
 
Den Videnskabelige Komité for Sundheds- og Miljørisici og Nye Risici (VKSMNR)
, der erstatter Den Videnskabelige Komité for Sundheds- og Miljørisici og Den Videnskabelige Komité for Nye og Nyligt Identificerede Sundhedsrisici.
Komitéerne 
sikrer også, at deres arbejde ikke overlapper
 med andre EU-organers arbejde, som f.eks. 
Den Europæiske Fødevaresikkerhedsautoritet
.
Videnskabelig rådgivning
Komitéernes opgaver omfatter:
videnskabelige udtalelser
 i henhold til EU-retten
 
en rådgivende rolle
, på anmodning, hvor de rådgiver om relevante risici for 
folkesundheden
, 
forbrugersikkerheden
 og miljøet
 
forsknings
evaluering
, herunder identificering af forskningshuller, vurdering af foreslået forskning og evaluering af resultater
 
hurtig risikorådgivning
 i presserende sager
 
samarbejde
 om temanetværk eller -begivenheder med henblik på at følge med i og bidrage til den videnskabelige viden
 
nye problemer
, hvis risici fremhæves ved at offentliggøre memoranda eller positionspapirer.
SAMMENSÆTNING OG MEDLEMSUDNÆVNELSE
Hver komité har 
op til 19 medlemmer
.
 
Udnævnelsen 
udføres af Generaldirektøren
 for 
Generaldirektoratet for Sundhed og Fødevaresikkerhed
 på grundlag af ekspertise.
 
Udvælgelseskriterierne
 er baseret på:
en 
ligelig repræsentation af ekspertise
, geografisk oprindelse og køn
uafhængighed
 og fravær af interessekonflikter.
 
Kandidaterne vælges på en liste, der følger en 
offentlig indkaldelse af interessetilkendegivelser
.
 
En 
reserveliste
 opretholdes for at erstatte medlemmerne, hvis det er nødvendigt.
 
Listen over medlemmer offentliggøres
 i 
Kommissionens register over ekspertgrupper
.
 
Medlemmerne udnævnes for en periode på 
fem år
.
 
Medlemskab kan bringes til ophør, hvis et medlem 
ikke opfylder betingelserne
 eller ikke er i stand til at bidrage effektivt.
 
Der kan udnævnes 
nye medlemmer
 for resten af perioden, hvis det er nødvendigt.
 
Medlemmer og eksterne eksperter modtager en 
særlig godtgørelse
 for deres arbejde og deltagelse samt for rejse- og opholdsudgifter.
KOMITÉERNES FUNKTION
Hver komité 
vælger en formand og to næstformænd
 ved almindeligt flertal for en 
femårig periode
 med mulighed for forlængelse.
 
Afgørelser træffes med 
simpelt flertal
 med undtagelse af dem, hvis medlemskab er ophævet.
 
Kommissionen kan fastsætte 
frister for vedtagelse af udtalelser
.
 
Kommissionen kan efter behov arrangere 
konsultationer med andre videnskabelige organer
.
 
Kommissionens kan indbyde 
eksterne eksperter
 med relevant ekspertise til at bidrage.
 
Komitéerne kan nedsætte 
arbejdsgrupper
 til at forberede og udarbejde udtalelser, navnlig når der er behov for ekspertviden.
 
Der dannes 
fælles grupper
, når der er spørgsmål, der vedrører flere komitéer.
 
Praktikanter kan deltage
 i møder med henblik på at bidrage til kapacitetsopbygning vedrørende risikovurdering.
 
Komitéerne vedtager efter aftale med Kommissionen en 
fælles forretningsorden
.
 
Forretningsordenen omfatter 
principperne vedrørende kompetence, uafhængighed, gennemsigtighed, dialog med aktører og koordinering
.
Koordinering med andre organer
Komitéerne bidrager til at identificere 
muligheder for koordinering
 og løsning af divergens med andre organer.
 
Kommissionen kan arrangere 
fælles udtalelser
 med andre EU-organer, nationale organer eller internationale organer.
 
Komitéerne arbejder på at 
løse eller redegøre for forskelle
 i videnskabelige udtalelser med andre EU-organer.
Sekretariat
Generaldirektoratet varetager et sekretariat, der støtter komitéerne i:
sikringen af, at reglerne 
fungerer effektivt og overholdes
 
faciliteringen af 
kommunikation og dialog med aktører
 
koordineringen af 
aktiviteter
 med andre organer.
UAFHÆNGIGHED, TAVSHEDSPLIGT, FORPLIGTELSER OG GENNEMSIGTIGHED
Medlemmerne handler 
uafhængigt i offentlighedens interesse
 og forpligter sig til at bidrage aktivt til komitéernes arbejde.
 
Medlemmernes skal 
afgive en erklæring om eventuelle interesser
, der ville kunne begrænse deres uafhængighed.
 
Medlemmerne skal 
overholde tavshedspligten
 og Kommissionens sikkerhedsregler.
 
Kommissionen sikrer en 
høj grad af gennemsigtighed
 ved at offentliggøre dagsordener, referater, udtalelser og interesseerklæringer på et dedikeret websted.
HVORNÅR GÆLDER AFGØRELSEN FRA?
Afgørelsen trådte i kraft den 20. juni 2024.
BAGGRUND
For yderligere oplysninger henvises til:
Videnskabelige komitéer
 (Europa-Kommissionen).
HOVEDDOKUMENT
Kommissionens afgørelse (EU) 
2024/1514
 af 7. august 2015 om oprettelse af videnskabelige komitéer inden for folkesundhed, forbrugersikkerhed og miljø (OJ L 2024/1514 af 31.5.2024).
TILHØRENDE DOKUMENTER
Europa-Parlamentets og Rådets forordning (EF) nr. 
178/2002
 af 28. januar 2002 om generelle principper og krav i fødevarelovgivningen, om oprettelse af Den Europæiske Fødevaresikkerhedsautoritet og om procedurer vedrørende fødevaresikkerhed (EFT L 31 af 1.2.2002, s. 1-24).
Efterfølgende ændringer til forordning (EF) nr. 178/2002 er blevet indarbejdet i grundteksten. Denne 
konsoliderede udgave
 har ingen retsvirkning.
seneste ajourføring 03.09.2024